stanford-oval/wikipedia huggingface dataset:
למעלה (סרט)
דמויות ומדבבים

בישראל הוקרן הסרט גם בדיבוב עברי, שהופק באולפני אלרום, בבימויו של שרון כהן.
| דמות | תיאור הדמות בסרט | מדבב בגרסה האנגלית | מדבב בגרסה העברית |
| --- | --- | --- | --- |
| קארל פרדריקסון | אדם זקן שבצעירותו היה חובב הרפתקאות. לאחר שאשתו נפטרה והעירייה רוצה לקחת את ביתו הוא יוצא למסע עם הבית שלו במטרה להגשים את חלומם המשותף שלו ושל אשתו. | אדוארד אסנר | יוסי קאנץ |
| ראסל | חניך תנועת נוער. מצטרף להרפתקה של קארל במטרה לקבל את תג ה'עזרה לקשיש' שלו כדי שיהיה צופה בוגר. | ג'ורדן נגאי | רועי רביב |
| דוג | כלב מדבר שנמצא על ידי קארל וראסל באזור גן העדן בוונצואלה. | בוב פטרסון | שרון כהן |
| צ'ארלס מאנץ | מחפש את הציפור הענקית (קווין) תוך התעלמות מוחלטת מהאנשים שבדרכו. | כריסטופר פלאמר | אילן דר |
| בטא | כלב מדבר מהכלבים של צ'ארלס | דלרוי לינדו | לירון ברנס |
| גמא | כלב מדבר מהכלבים של צ'ארלס | ג'רנוי רנפט | שמחה ברבירו |
| אלפא | מנהיגם של הכלבים המדברים של צ'ארלס | בוב פטרסון | עידו מוסרי |
פרסים

הסרט היה אחד הסרטים המצליחים של פיקסאר בקופות. הוא זכה בשני פרסי אוסקר, לסרט המונפש הטוב ביותר ולפסקול הטוב ביותר, והיה מועמד בשלוש קטגוריות נוספות, ובהן פרס הסרט הטוב ביותר. זהו הסרט המונפש השני בהיסטוריה שהיה מועמד לפרס אוסקר בקטגוריה זו, לאחר ש"היפה והחיה" היה מועמד ב-1991.
כמו כן זכה הסרט בפרס גלובוס הזהב בקטגוריות סרט האנימציה הטוב ביותר, התסריט הטוב ביותר והפסקול המקורי הטוב ביותר, בפרס באפט"א לסרט האנימציה הטוב ביותר, ובשני פרסי אנני ובהם הפרס לסרט האנימציה הטוב ביותר.
הערות שוליים

↑  How d4vd Went From Making Gaming Montages to Chart-Topping Tracks, Hypebeast, ‏2023-03-06
| --- | --- |
בקרת זהויות :  NLI: 987007420632005171  GND: 7693820-7  LCCN: n2008067584   WorldCat (עם LCCN): n2008-067584
דולב חזיזה

דולב יצחק חזיזה (נולד ב-5 ביולי 1995) הוא כדורגלן ישראלי המשחק בעמדות הקשר ההתקפי והקיצוני במכבי חיפה מליגת העל ובנבחרת ישראל.
קריירת מועדונים

חזיזה נולד בנתניה וגדל בלוד, להוריו סיגלית ודניאל חזיזה. החל לשחק כדורגל בקבוצות הילדים של הפועל לוד. לאחר מכן עבר למכבי פתח תקווה, בגיל 13 הצטרף למחלקת הנוער של סקציה נס ציונה, עם מעברה של משפחתו לקריית עקרון הסמוכה.
קריירת מועדונים > סקציה נס ציונה

ב-21 בפברואר 2014 ערך חזיזה את הופעת הבכורה שלו בקבוצה הבוגרת של סקציה נס ציונה, כשנכנס כמחליף בהפסד 0–4 להפועל מחנה יהודה בליגה א'. ב-7 במרץ 2014 הבקיע את שער הבכורה שלו בקריירה, בניצחון 3–1 על מכבי באר יעקב, ואת העונה הוא סיים עם שלושה שערים ב-11 הופעות ליגה.
קריירת מועדונים > בני יהודה תל אביב

לקראת עונת 2014/2015 חתם לארבע שנים בבני יהודה תל אביב, לאחר שירדה לליגה הלאומית. ב-1 בספטמבר 2014 ערך את הופעת הבכורה שלו במועדון, כשנכנס כמחליף בניצחון 1–0 על מכבי יבנה בגביע הטוטו של הליגה הלאומית. את שערו הראשון במדי בני יהודה תל אביב כבש חזיזה ב-2 בפברואר 2015, בניצחון 6–1 על מכבי אחי נצרת. בסך הכל בעונתו הראשונה בקבוצה כבש חזיזה ארבעה שערים ב-26 הופעות בליגה הלאומית – וסייע לקבוצתו להעפיל בחזרה לליגת העל, מהמקום הראשון בטבלה.
במחזור הראשון של עונת 2015/2016 ערך את הופעת הבכורה שלו בבוגרים של ליגת העל, כשנכנס כמחליף בניצחון החוץ 3–0 על מכבי חיפה. בעונתו הראשונה בליגה שותף ב-16 משחקים, רובם כמחליף, וב-9 באפריל כבש את שער הבכורה שלו בליגת העל, כשנכנס כמחליף במצב של 0–0 מול הפועל כפר סבא, ובדקה ה-89 כבש את שער הניצחון. ב-7 ביולי 2016 פורסם כי חזיזה קרע את הרצועה הצולבת, והוא סיים את העונה עוד בטרם החלה.
קריירת מועדונים > השאלה להפועל רמת גן

ב-5 בספטמבר 2017 האריך את חוזהו בבני יהודה תל אביב בשנתיים, והושאל להפועל רמת גן מהליגה הלאומית, במדיה ערך 31 הופעות בעונת 2017/2018.
קריירת מועדונים > חזרה לבני יהודה תל אביב

לקראת עונת 2018/2019 חזר לבני יהודה תל אביב מליגת העל, והפך לשחקן הרכב קבוע בקבוצה, עמה אף העפיל לפלייאוף העליון וזכה עמה בגביע המדינה לעונת 2018/2019. הוא פתח בהרכב במשחק הגמר בגביע המדינה מול מכבי נתניה, ואף כבש בדו-קרב בעיטות ההכרעה. בליגה ערך חזיזה 34 הופעות בעונה זו, בהן כבש שלושה שערים.
קריירת מועדונים > מכבי חיפה

ב-20 ביוני 2019 חתם במכבי חיפה מליגת העל. ב-11 ביולי 2019 ערך את הופעת הבכורה שלו בקבוצה, בניצחון 0–2 על מורה הסלובנית במסגרת מוקדמות הליגה האירופית. ב-25 בספטמבר 2019 הבקיע את שער הבכורה שלו בקבוצה, בניצחון 0–3 על מכבי נתניה. ב-21 בדצמבר 2019, במסגרת הסיבוב השמיני של גביע המדינה, כבש צמד שערים בתוספת הזמן, בניצחון 1–3 על סקציה נס ציונה.
בעונת 2020/2021 היה אחד הגורמים המשמעותיים בזכייה בתואר אליפות ליגת העל של מכבי חיפה, כשחזיזה מסיים את העונה עם שמונה שערים ושישה בישולים.
ב-20 ביולי 2022 כבש בדקה ה-92 את שער הבכורה שלו לעונה, בשלב המוקדמות השני של עונת 2022/2023 בליגת האלופות של אופ"א, במשחקה הראשון של מכבי חיפה מול אולימפיאקוס היוונית, שהסתיים בתיקו ביתי לקבוצתו 1–1. ב-27 ביוני בישל שער בניצחון 0–4 במשחק הגומלין מול אולימפיאקוס במגרשה הביתי. ב-3 באוגוסט חזיזה בישל שער נוסף בשלב המוקדמות השלישי בניצחון 4–0 מול אפולון לימסול. ב-17 באוגוסט 2022 בישל את כל שלושת השערים של קבוצתו במשחקה הראשון בשלב הפלייאוף של עונת 2022/2023 בליגת האלופות של אופ"א, מול הכוכב האדום בלגרד הסרבית, שהסתיים בניצחון ביתי למכבי חיפה 2–3. כמו כן, שותף כשחקן הרכב משמעותי גם במשחק הגומלין מול הכוכב האדום בלגרד הסרבית, שהסתיים בתיקו בחוץ 2–2, ובכרטיס ההעפלה של קבוצתו מכבי חיפה לשלב הבתים של ליגת האלופות 2020/2023. חזיזה דורג באופן רשמי על-ידי UEFA כמלך הבישולים (חמישה בישולים) של קמפיין המוקדמות והפלייאוף של ליגת האלופות, לאותה עונה. ב-14 בספטמבר 2022 בישל בפעם השישית בסך הכול בעונת 2022/2023 בליגת האלופות של אופ"א, הפעם במשחק בשלב הבתים מול פ.ס.ז' הצרפתית, בהפסד הביתי של מכבי חיפה 1–3.
ב- 9 לאוגוסט 2023 עלה למשחק נגד סלובן ברטיסלבה במסגרת סיבוב המוקדמות השלישי בליגת האלופות, לראשונה אי פעם עם סרט הקפטן זאת לאחר שקפטן הקבוצה צ'רון שרי נעדר עקב הולדת בנו.
ב-22 באוגוסט 2023 האריך חזיזה את חוזהו במכבי חיפה ל-3 עונות נוספות.
נבחרות ישראל

ב-2015 לזכותו של חזיזה שתי הופעות במדי הנבחרת הצעירה של ישראל עד גיל 21.
ב-2 באוקטובר 2019 זומן לראשונה לסגל נבחרת ישראל הבוגרת, וב-16 בנובמבר 2019 ערך את הופעת הבכורה שלו בבוגרים של נבחרת ישראל, כשנכנס כמחליף בדקה ה-42 במשחק מול פולין במסגרת מוקדמות יורו 2020, שהסתיים בהפסד ביתי לישראל 2–1.
ב-1 ביוני 2021 הושעה זמנית מנבחרת ישראל לשני משחקי מוקדמות יורו 2020, לאחר שהצטרף לשירה של שירי אוהדים שכללו בין השאר גם מילים גזעניות לעבר מכבי תל אביב, במהלך חגיגות אליפות ליגת העל של קבוצתו מכבי חיפה.
חיים אישיים

ב-2021 נישא לבת זוגו הישראלית אילנה מאיליאן. ב-15 ביולי 2023 נולד בנם.
חזיזה בעל דרכון צרפתי.
תארים

גביע המדינה: 2016/2017, 2018/2019
אליפות: 2020/2021, 2021/2022, 2022/2023
אלוף האלופים: 2021, 2023
גביע הטוטו: 2021/2022
הערות שוליים

↑  אסי ממן, ‏חזיזה: בהתחלה הייתי מבואס, צריך להבקיע יותר, באתר ONE‏, 22 בנובמבר 2019
↑  "אם ניימאר יתנצל, אולי אחזיר לו עוקב", באתר ערוץ הספורט, 28 במרץ 2023
↑  מנערים א' שפלה לפסגת הקשרים בליגת העל, באתר וולה
↑  Maccabi Haifa vs. Bnei Yehuda - 22 August 2015 - Soccerway, int.soccerway.com
↑  רועי זריהן, ‏מכה לבני יהודה: דולב חזיזה קרע את הרצועה, באתר ערוץ הספורט, 7 ביולי 2016
↑  עמית וסר, ‏החמישי: אליאל פרץ חתם לעונה בבני יהודה, באתר ONE‏, 5 בספטמבר 2017
↑  מוטי פשכצקי, ‏רשמית: יובל אשכנזי ודולב חזיזה סיכמו במכבי חיפה, באתר ערוץ הספורט, 20 ביוני 2019
↑  מכבי חיפה זכתה באליפות המדינה אחרי 10 שנים, באתר וואלה, 30 במאי 2021
↑  M. Haifa (ISR) Maccabi Haifa FC 1 - 1 Olympiacos (GRE), UEFA.com
↑  M. Haifa (ISR) Maccabi Haifa FC 3 - 2 Crvena zvezda (SRB), UEFA.com
↑  UEFA.com, Qualifying stats | UEFA Champions League 2023/24, UEFA.com (באנגלית)
↑  UEFA.com, M. Haifa-Paris | UEFA Champions League 2022/23, UEFA.com (באנגלית)
↑  יגאל גולדשטיין, ‏דולב חזיזה חתם על חוזה חדש במכבי חיפה, באתר ערוץ הספורט, 22 באוגוסט 2023
↑  מוקדמות אליפות אירופה 2020 פרטי המשחק, באתר ההתאחדות לכדורגל בישראל, ‏16 בנובמבר 2019
↑  דולב חזיזה הושעה משני משחקי הנבחרת, רוטנשטיינר: "הדבר חמור וחייב אמירה מצידנו", באתר וואלה, 1 ביוני 2021
↑  גליצ'ים, ‏החגיגה נמשכת, באתר ONE‏, 17 ביוני 2021
↑  ליאור ליבוביץ׳ אמיר, ‏"הגעת בדיוק כשהלב כבר מוכן", באתר ONE‏, 20 ביולי 2023
↑  Dolev Haziza, worldfootball.net (באנגלית)
חזיזה במדי מכבי חיפה, 2022
דניאלה כרמי

| --- | --- |
אין תמונה חופשית
 לידה:  1 בספטמבר 1941 (בת 83) תל אביב-יפו, פלשתינה (א"י) 
 שם לידה:  דניאלה קוטוביץ' 
 מדינה:  ישראל 
 מקום לימודים:  האוניברסיטה העברית בירושלים 
 שפות היצירה:  עברית, צרפתית 
 פרסים והוקרה:  פרס היצירה לסופרים עבריים (1999)  פרס אקו"ם (2002)  פרס רמת גן לספרות (2014)  פרס שולמית אלוני (2022) 
 
דניאלה כרמי (נולדה ב-1 בספטמבר 1941 בתל אביב) היא סופרת, מחזאית, מתרגמת ותסריטאית ישראלית.
ביוגרפיה

כרמי נולדה בשם דניאלה קוטוביץ' לרות ופייר (פנחס). גדלה בבית חילוני-אתאיסטי במרכז תל אביב. בתיכון למדה בגימנסיה גאולה. בשנות ה-70 הייתה פעילה במצפן ובאוונגרד. למדה פילוסופיה ותקשורת באוניברסיטה העברית בירושלים, סיימה תואר ראשון ב-1970 ותואר שני ב-1975. את עבודת הגמר של התואר השני עשתה על טיפול העיתונות בפרשת אודי אדיב.
התחילה את דרכה הספרותית כמתרגמת של ספרים בסדרת "הרומן הרומנטי" בתחילת שנות ה-70. בשנת 1978 כתבה את התסריט לעיבוד הטלוויזיוני של הספר חרבת חזעה מאת ס. יזהר.
בשנת 1985 פרסמה את ספרה "הפיצוץ ברחוב אהל"ן", שהומחז והועלה על במת תיאטרון אורנה פורת לילדים ולנוער שנה אחר כך. הספר מספר על משפחה בה האם יהודיה והאב ערבי ובני המשפחה משני הלאומים נפגשים בסדר פסח, לאחר פיצוץ שאירע ממכל גז בו הואשם האב בשוגג. נושא ההצגה עורר סערה ומספר הצגות שלו בוטלו, בטענה שהוא "מעודד נישואי תערובת בין יהודים לערבים".
בשנת 1987 עיבדה לעברית שני מחזות קצרים, "שתיקת הים" מאת ורקור ו"לירות בפיל" של ג'ורג' אורוול, עבור מרכז התיאטרוני בנווה צדק.
בשנת 1988 עלה בתיאטרון הקאמרי המחזה "חקירה" שכלל שני מחזות קצרים שכתבה, "חדר קפיצים" ו"כל הזמן שבעולם לאכול שזיפים". את המחזה ביימה נולה צ'לטון וכיכבו בו מכרם חורי, סנדרה שדה ויונתן צ'רצ'י.
בשנת 1989 כתבה לזמר אלברט עמר את האלבום והמופע "שקוף", שהועלה במסגרת פסטיבל ישראל בבימוי איציק ויינגרטן.
בשנת 1992 כתבה את המחזה "יזראל טן פוינטס", שעלה בתיאטרון חיפה בבימוי נולה צ'לטון.
בשנת 1993 כתבה את המחזמר "הזנב של בת הים", על פי משפחתי וחיות אחרות של ג'רלד דארל, עם מוזיקה שהלחין אלדד לידור ובבימוי נויה לנצט. המחזמר עלה לראשונה בפסטיבל חיפה להצגות ילדים ואחר כך הוצג ברחבי הארץ.
ספרה "סמיר ויונתן על כוכב מאדים" (1994) זכה לציון לשבח על סובלנות בספרות מטעם ארגון אונסק"ו ותורגם לשפות רבות. על פי המכון לתרגום ספרות עברית זהו הספר העברי הראשון שתורגם לתאילנדית. ספר זה הומחז אף הוא והוצג בתיאטרונטו 2001, בבימוי מוחמד בכרי, בפסטיבל חיפה להצגות ילדים בבימוי נולה צ'לטון ב-2004, ובתיאטרונטו 2011, בבימוי סיון הנדלסמן ובכיכובו של יוגב יפת. על משחקו זכה יפת בפרס השחקן הטוב ביותר במסגרת התחרותית של הצגות היחיד לילדים.
פרסים והוקרה

ב-1999 זכתה בפרס היצירה לסופרים עבריים על "חיי הלילה של קליאו".
ב-2002 העניק לה אקו"ם את "פרס אשמן" על "לשחרר פיל".
ב-2015 זכתה בפרס רמת גן לספרות על ספרה "לאן עפים הסבאים".
ב-2017 תסריט שכתבה על פי "סמיר ויונתן על כוכב מאדים", זכה בתחרות הפיצ'ינג לפיתוח תסריטים לסרטי ילדים.
ב-2022 זכתה בפרס שולמית אלוני על ספרה "זית הזהב של הקוקטייל הציוני".
חיים אישיים

כרמי גרושה מהפסיכולוג מנחם כרמי, ואם לשלושה. מתגוררת בירושלים.
יצירתה > סיפורת

ניצן בשלגים, הוצאת כתר, 1984
כל הזמן שבעולם לקטוף שזיפים, כתר 1987
חיי הלילה של קליאו, הספרייה 1991
לשחרר פיל, פרוזה אחרת, עם עובד, 2001
דבש קיץ, ספריה לעם, עם עובד, 2002.
משפחת יאסין ולוסי בשמים, ספריה לעם, עם עובד, 2009.
עזים, פרוזה אחרת, עם עובד, 2011
זית הזהב של הקוקטיל הציוני, הוצאת פרדס, 2020
יצירתה > לילדים

הפיצוץ ברחוב אהל"ן, כתר, 1985
סמיר ויונתן על כוכב מאדים, הוצאת הקיבוץ המאוחד, 1994
להיות בת של צועני, הקיבוץ המאוחד, 1997
ביאנקה רוח-הרפאים, הקיבוץ המאוחד, 2001
היפופוטמית על הגג, הקיבוץ המאוחד, 2001
מסע על קורקינט, עם עובד, 2004
הלוויתן ואני, כנרת, 2008
לאן עפים הסבאים, הקיבוץ המאוחד, 2014
איך השגתי לי סוס, הקיבוץ המאוחד, 2016
יצירתה > תרגומים

ג'ון קריזי, המפקח וסט בפעולה, מ. מזרחי, 1971
מארי בורצ'ל, פתיון של אהבה, רמדור, 1971
מארי בורצ'ל, קנטטה לשתי אהבות, רמדור, 1971
קטרינה בריט, אהובי הקנדי, רמדור, 1971
ברברה קרטלנד, אנדורה היפה, רמדור, 1971
גוין וסטווד, לב שומר אהבה, רמדור, 1973
מארי בורצ'ל, פתיון של אהבה, שלגי, 1985
מארי בורצ'ל, קנטטה לשתי אהבות, שלגי, 1985
הנרייטה רייד, מורשת האהבה, שלגי, 1990
יצירתה > מחזות

חקירה, תיאטרון הקאמרי, 1988
יזראל טן פוינטס, תיאטרון חיפה, 1992
ארטן, פסטיבל עכו, 1998, בימוי: רויטל איתן
יצירתה > תסריטי טלוויזיה

חרבת חזעה, הטלוויזיה הישראלית, 1978
קוראים לי דנה ואני אלכוהוליסטית, הטלוויזיה הישראלית, 1983
הערות שוליים

↑  נאוה כהן, הפיצוץ הבא של דניאלה כרמי, כותרת ראשית, 7 בינואר 1987
↑  :חולקו תעודות "בוגר במדעי הרוח", דבר, 9 בפברואר 1970
↑  מקבלי תארים באוניברסיטה העברית בירושלים, מעריב, 18 ביוני 1975
↑  עדנה אדטו, סוף סוף "חירבת חיזעה", דבר, 3 בפברואר 1978
↑  ארנה מר, ביקורת - השחורים - הפיצוץ ברחוב אהלן, כותרת ראשית, 13 בנובמבר 1985
↑  יוסי עוזרד, הצגה - "בלי פיצוצים", חדשות, 12 בנובמבר 1986
↑  מחזה מעודד נישואי תערובת בין יהודים לערבים, מעריב, 14 בנובמבר 1986
↑  יוסי עוזרד, פיצוץ, חדשות, 26 בנובמבר 1986
↑  ירון פריד, בשני המקרים, מאוחר, חדשות, 7 באפריל 1987
↑  ביקורות:
שוש אביגל, בכורה - לחתוך בסכין את השקט, חדשות, 10 במאי 1988
אליקים ירון, טיוטות אנושיות, מעריב, 10 במאי 1988
↑  שוש אביגל, תאטרון-מוזיקה - "שקוף" מופע יחיד, אלברט עמר, חדשות, 24 במאי 1989
↑  דורית חכים, תקוות גדולות, חדשות, 16 באפריל 1993
↑  עטרה אופק, פסטיבל - נעים מאוד, שמי ארכיספקטרום היפוטטום הראשון, חדשות, 26 במרץ 1993
↑  מיכאל הנדלזלץ, יחידים עם הצדקה מסוימת, באתר הארץ, 12 בנובמבר 2001
↑  רותה קופפר, הפסטיבל חיפה להצגות ילדים יתקיים בפסח, באתר הארץ, 17 במרץ 2004
↑  נגה שביט-רז, סמיר ומומי ביפו, באתר הארץ, 8 במאי 2011
↑  טל פרי, ‏והזוכים הם: כל המאושרים מהפסטיבלים הרבים בפסח, באתר גלובס, 26 באפריל 2011
↑  הערב טקס חלוקת פרסי אקו"ם, באתר הארץ, 14 בינואר 2002
↑   נירית אנדרמן, דניאלה כרמי ונועה אהרוני זכו בתחרות הפיצ'ינג לסרטי ילדים ונוער, באתר הארץ, 22 ביולי 2017
↑  אתר פרס שולמית אלוני
↑  אריאנה מלמד, ביקורת - "חיי הלילה של קליאו", חדשות, 8 בנובמבר 1991
↑  ביקורות:
בתיה גור, הפיל הוא חיה נבונה, באתר הארץ, 8 ביוני 2001
ערן בר-גיל, מים רבים לא יוכלו לכבות את השיגעון, באתר הארץ, 8 באוקטובר 2001
↑  פרוזה - מקור, באתר הארץ, 1 בדצמבר 2002
↑  עמרי הרצוג, כל מה שאתה צריך זה אהבה, באתר הארץ, 6 במאי 2009
↑  עמרי הרצוג, עזים: נובלה יוצאת דופן, באתר הארץ, 14 בדצמבר 2011ה
↑  עמוד הספר בהוצאת פרדס
↑  ציפי גון-גרוס, החבורה של האחרים, של מי שלא שייכים, באתר הארץ, 4 בדצמבר 2001
↑  דורעם גונט, צריך להיות עדין עם הזנב, באתר הארץ, 13 באפריל 2008
| --- | --- |
בקרת זהויות :  NLI: 987007259576405171  BNE: XX878249  BnF: cb12314927n (data)  CiNii: DA13656752  GND: 1041760647  ISNI: 0000 0004 3354 7344  LCCN: n85305144  NDL: 00866408  NLK: KAC200703838  NTA: 163245584  RERO: 02-A006092552  SUDOC: 153689552  VIAF: 305183159   WorldCat (עם VIAF): 305183159
להביור

רכיבי להביור
חייל מרינס מציג שימוש בלהביור
חיילים גרמנים משתמשים בלהביור במהלך מלחמת העולם הראשונה
לַהַבְיוֹר הוא מכשיר שמטרתו "להשליך אש" לכיוון מסוים, בדרך כלל על ידי הצתת זרם של נוזל דליק. צבאות שונים השתמשו בלהביורים כדי להרוג חיילי אויב בבונקרים, מוצבים ומנהרות, כמו גם כדי לשרוף יערות שבהם הסתתרו לוחמי גרילה. 
שימוש נוסף בלהביור, אם כי פחות נפוץ, נעשה בחקלאות ובעבודות הדורשות אש מבוקרת בקנה מידה גדול.
להביורים צבאיים

סוג אחד של להביור הוא להביור נישא. להביור נישא כולל שניים או שלושה גלילים, הנישאים על הגב. גליל אחד מכיל גז דליק, ושאר הגלילים מכילים נוזל דליק. בעת הפעלת הלהביור, זורם הגז ובכך גורם לנוזל לזרום החוצה בעוצמה, אל צינור המוליך אל הקנה, שם נדלקת התערובת – ומשם החוצה, אל המטרה.  
זהו נשק רב עוצמה שעלול לגרום למוות אכזרי; הוא גם בעל השפעה פסיכולוגית חזקה על המותקפים. 
להביור יעיל במיוחד נגד ביצורים בשדה הקרב: כיוון שהלהביור יורה נוזל בוער (ולא אש גרידא), ניתן לכוון את הנוזל כך שיותז לתוך חלון של בונקר או יועף בקשת מעל חומות. ניתן לעיתים לירות גם זרם נוזל ולהציתו לאחר מכן, בעזרת זרם מוצת נוסף או מקור אש אחר.
היסטוריה > "אש יוונית"

גרסה מוקדמת של להביור, הקרויה "אש יוונית" התקיימה כבר במאה ה-7, בצבאה של האימפריה הביזנטית.
היסטוריה > המצאת הלהביור המודרני

הלהביור הראשון בהיסטוריה המודרנית הומצא על ידי הגרמני ריכרד פידלר. בשנת 1901 שלח פידלר לצבא הגרמני מספר הצעות אבטיפוס לנשק חדש. אחד מאבות הטיפוס היה מכשיר נישא שרובו היה גליל באורך של כמטר וחצי, שיכול היה לירות זרם בודד של נוזל דליק למשך כשתי דקות. ירייה מאותו מכשיר הייתה לטווח של כ-18 מטרים (20 יארד).
רק בשנת 1911 קיבל הצבא הגרמני את ההצעה הזו, והקים כוח של 12 פלוגות שהשתמשו בנשק זה.
היסטוריה > מלחמת העולם הראשונה

במלחמת העולם הראשונה לא נעשה שימוש בנשק זה עד פברואר 1916, אז פגשו אותו חיילים צרפתים לזמן קצר בקרב ורדן.
שימוש נוסף נעשה בו שוב רק ביולי 1916, נגד חפירות בריטיות בהוג.
לאחר הדברים האלה נתברר, כי לנשק זה היו מספר חסרונות: הוא היה כבד, מסורבל וקשה לתפעול; גרוע מכך, אפשר לירות ממנו בבטחה רק מתוך חפירה, וכך מוגבל היורה לחפירות שבהן רחוקה חפירת האויב פחות מ-18 מטרים – מקרה לא נפוץ במיוחד.
בנוסף, מפעילי הלהביור היו פגיעים במיוחד. מידות הנשק הקשו על ניידות המפעיל, והפעלתו חושפת את מיקומו של המפעיל, ושילובם של שני אלו הופכים את המפעיל למטרה נוחה לירי. הנשק עצמו מוגבל להפעלה של מספר שניות בלבד לפני מילויו מחדש בחומר דליק נוסף. כלפי מפעילי הלהביורים הייתה גם איבה רבה מצד המותקפים – מפעילים נלקחו לעיתים רחוקות מאוד כשבויים, היות שחיילי הצד הנגדי הוציאו אותם לעיתים להורג במקום. בעיה נפוצה נוספת הייתה כאשר היה נפגע אחד ממכלי הגז או הנוזל מכדור או רסיס, דבר שיצר מעין "כדור אש" ופגע לא רק בחייל שנשא את המכלים והלהביור אלא גם בחיילים שהיו מסביבו.
גם הבריטים והצרפתים בדקו מערכות של להביור, אבל זנחו אותן לאחר זמן קצר. הצבא הגרמני השתמש בהמשך המלחמה בלהביורים ב-300 מקרים לערך, על פי רוב בקבוצות של שישה מפעילים.
היסטוריה > מלחמת העולם השנייה

במלחמת העולם השנייה נעשה שימוש נרחב בלהביורים. נעשו ניסיונות לפתור את בעיות הטווח ופגיעות המפעיל על ידי איחוד להביור וטנק, ויצירת טנק להביור. הבריטים פיתחו להביור נישא אישי; גם חיל הנחתים האמריקאי גילה כי שימוש בלהביור יעיל במיוחד בטיהור חפירות יפניות ומערכות בונקרים סבוכות באזור האוקיינוס השקט. במקרים שבהם התחפרו היפנים במחילות עמוקות ובמערות, נתגלה הלהביור ככלי יעיל במיוחד: אפשר היה לצרוך בעזרת אשו את כל החמצן שבמערה ולחנוק כך את היפנים.
הגרמנים השתמשו בנשק זה (מסוג Flammenwerfer 35) באופן נרחב במהלך הפלישה למערב אירופה, אולם הוא נזנח לאחר זמן מה. בחזית המזרחית נלחמו יחידות גרמניות עם להביור עד סוף המלחמה.
היסטוריה > אחרי מלחמת העולם השנייה

חיל הנחתים האמריקאי המשיך להפעיל להביורים גם במלחמת קוריאה ובמלחמת וייטנאם.
בצה"ל נעשה שימוש הרה אסון בלהביורים במלחמת העצמאות. בהתקפה השנייה על לטרון ב-30 במאי 1948 (מבצע בן נון ב') חומשו הזחל"מים שהובילו את הכוח שתקף את תחנת המשטרה בלהביורים. את הרעיון הגה חיים לסקוב, מפקד גדוד 79 בחטיבה 7, על פי ניסיונו במלחמת העולם השנייה בחזית איטליה. מטרת הלהביורים הייתה לשתק את הלגיונרים בעמדות שמעל לשער הכניסה לתחנת המשטרה. הלהביורים היו מסוגלים לשלח סילון נפאלם באורך 25 מטר.
בחסות הלילה נטול הירח ורימוני עשן הצליחו הזחל"מים להגיע בלא פגע לשער התחנה. דווקא הפעלת הלהביורים כנגד המגדל, שהציתה אש עזה בחזית התחנה, הפכה את הלילה החשוך למואר. בזה אחר זה נפגעו הזחל"מים המוארים מאש תותחי הנ"ט של הירדנים, שהתאורה הבלתי צפויה סיפקה להם מטרות נייחות. ההתקפה נכשלה והאבדות היו גדולות.
במלחמת יום הכיפורים השתמש הצבא המצרי בלהביורים נגד עמדות ההגנה והבונקרים בקו ברלב ונגד חיילי צה"ל.
שימוש אזרחי

להביורים בסרטים בדרך כלל פועלים בעזרת גז בלבד, ויוצרים אפקט של להבות; מאידך, אין להם תופעות כשל להביור אמיתי (למשל: אין עשן).
אנשים פרטיים לא מוגבלים בהחזקת להביור בארצות הברית. כמה מאספני הנשק העתיק משתמשים בו כדי להמֵס את השלג מן הכביש בחורף. בלהביורים משתמשים לעיתים גם כדי להצית דליקות מבוקרות (אף על פי שישנם כלים פופולריים יותר לכך).
אמנות בין-לאומיות

השימוש בלהביור בסביבה אזרחית נוגד אמנה של האו"ם משנת 1980.
ארצות הברית, החתומה על האמנה משנת 2008, מפרשת את האמנה כמתייחסת רק לשימוש נגד אזרחים או בקרבת אזרחים, אך לא נגד מטרות צבאיות שאינן קרובות לאזרחים (פרק 2 סעיף 3).
ראו גם

אש יוונית
נפלם
אור יקרות
הערות שוליים

↑  הרומאים השתמשו בשיטה דומה נגד מרידות של היהודים – בשעה שהתחבאו יהודים במערה, הדליקו הרומאים מדורה בפתחה וחיכו שהיהודים ייחנקו או יצאו החוצה
↑  Prohibitions or Restrictions on the Use of Incendiary Weapons (Protocol III)
| --- | --- |
בקרת זהויות :  NLI: 987007536039605171  GND: 4410341-4  LCCN: sh85048986  NARA: 10664823 
חיילים גרמנים משתמשים בלהביור (1942)
הדינוזאור הטוב

| --- | --- |

 בימוי:  פיטר סון 
 הופק בידי:  דניס ריים
 תסריט:  מג לאפוב 
 עריכה:  סטפן שפר 
 שחקנים ראשיים:  ריימונד אוצ'ואה/ ניר פרץ   ג'ק ברייט   פרנסס מקדורמנד   ג'פרי רייט   מרקוס סקריבנר   סטיב זאן   סם אליוט   איי ג'יי באקלי   אנה פקווין
 מדבבים:  לוקס נף דייב בואט ג'ון רצנברגר סם אליוט Maleah Nipay-Padilla Calum Grant Mandy Freund מרקוס סקריבנר סטיבן האנטר איי ג'יי באקלי אנה פקווין פיטר סון ניל פטריק האריס פרנסס מקדורמנד ג'ון לית'גו סטיב זאן ג'ודי גריר Carrie Paff ביל היידר ג'פרי רייט ריימונד אוצ'ואה דיוויד בואטי טוני פוסיל 
 מוזיקה:  תומאס ניומן
 מדינה:  ארצות הבריתארצות הברית
 חברת הפקה:  אולפני ההנפשה של וולט דיסני פיקסאר
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  ארצות הברית 25 בנובמבר 2015 ישראל 26 בנובמבר 2015
 משך הקרנה:  94 דק' 
 שפת הסרט:  אנגלית
 סוגה:  סרט קומדיה, סרט חבר'ה, סרט לכל המשפחה, סרט הרפתקאות, סרט פנטזיה, דרמה קומית 
 מקום התרחשות:  כדור הארץ 
 תקציב:  200 מיליון דולר
 הכנסות:  $331,828,120
 הכנסות באתר מוג'ו:   pixar2013
 אתר רשמי
 דף הסרט ב־IMDb
 
הדינוזאור הטוב (באנגלית: The Good Dinosaur) הוא סרט דרמה בהנפשה ממוחשבת של אולפני ההנפשה של וולט דיסני ופיקסאר.
את הסרט ביים תחילה בוב פטרסון (שגם כתב אותו) אך באוגוסט 2013 הוא פוטר ודיסני לא הצליחו למצוא לו מחליף. ב-19 בספטמבר 2013 הודיעו דיסני ופיקסאר שהסרט נדחה ל-25 בנובמבר 2015. בישראל, הסרט יצא לאקרנים ב-26 בנובמבר 2015. לפני הקרנת הסרט הוקרן הסרט הקצר "צוות העל של סנג'אי".
דמות ושחקנים

| דמות | מדבבים באנגלית ובעברית | תיאור הדמות |
| --- | --- | --- |
| ארלו | ריימונד אוצ'ואה / ניר פרץ | דינוזאור צעיר ממשפחת אפטוזאורוס. גיבור העלילה המנסה להוכיח למשפחתו את יכולותיו. |
| ספוט | ג'ק ברייט | בן אנוש קטן וצעיר. בתחילת הסרט הוא גנב אוכל ממשפחתו של ארלו, אך כאשר השניים נפגשו בשנית הם נהפכו לחברים טובים. |
| אבא | ג'פרי רייט / אמנון וולף | האבא של משפחת אפטוזאורוס. מנסה להראות לארלו שהוא יכול. נהרג במהלך הסרט. |
| אמא | פרנסס מקדורמנד / הילה זיתון | האמא של משפחת אפטוזאורוס |
| באק | מרקוס סקריבנר / עמית יוסוביץ' | אחיו של ארלו. לעיתים מציק לאחיו ואחותו. שובב אך קשוח. |
| טאנדרקלאפ | סטיב זאן / ערן מור | ניקטוזאורוס, הנבל הראשי של הסרט. ארלו ניסה תחילה להתיידד איתו אך התברר שהוא לא יותר מאשר טורף צבוע הרוצה לאכול את ספוט. מנהיג להקה של פטרוזאורים אכזריים. |
| בוטש | סם אליוט / יורם יוספסברג | טירנוזאורוס רקס מבוגר וקשוח במיוחד. אביהם של נאש וראמזי. תחילה סלד מארלו, אך כשהכיר בו באמת צידו החיובי והתומך התגלה. אחראי על עדר של "ביזונים". |
| נאש | איי ג'יי באקלי / גילן שחף | טירנוזאורוס רקס מתבגר. בנו של בוטש. נוטה לריב עם אחותו אך עם זאת הוא חביב לשאר הסובבים אותו. |
| רמסי | אנה פקווין / דקלה הדר | טירנוזאורוס רקס מתבגרת. בתו של בוטש. חביבה מאוד ומתעבת בריונים. |
| פורסט וודבוש | פיטר זון / אלי לולאי | סטירקוזאורוס מסתורי הנושא מספר רב של יצורים על קרניו על מנת שיגנו עליו. |
הפקה

במהלך הסרט "למעלה" של פיקסאר מ-2009 היה ניתן להבחין בארבע תמונות שבהם שלושה דינוזאורים וילד אחד, תמונות אלו רמזו על הפקת הסרט. ביוני 2011 הוכרז כי הסרט יופץ ב-27 בנובמבר 2013. ב-20 באוגוסט 2011 הוכרז ב-D23 Expo הבמאי, המפיק, העלילה ומספר פרטים נוספים. ב-24 באפריל 2012 נחשף כי הפצת הסרט נדחתה ל-30 במאי 2014 וכי הסרט ייקרא "הדינוזאור הטוב". ב-12 במרץ 2013 נודע כי תומאס ניומן יכתוב את פסקול הסרט. ב-9 באוגוסט 2013 נחשף במהלך D23 Expo כי בסרט ישתתפו בין היתר לוקאס נף, ג'ון לית'גו, פרנסס מקדורמנד, ביל היידר, ניל פטריק האריס וג'ודי גריר.
בשל בעיות בסיפור פוטרו בקיץ 2013 במאי ומפיק הסרט. אד קטמול, נשיא פיקסאר, הסביר את פיטורו של בוב פרטסון ואמר כי "כל במאי מאוד עמוק בסרט שלו אך לפעמים פשוט צריך נקודת מבט שונה ולפטר את הבמאים...". פרטסון עבר לפיתוח פרויקט אחר בפיקסאר בעוד מפיק הסרט דניס ריים התפטר מרצון עצמו על מנת לעבוד על "ארץ המחר". בספטמבר 2013 נדחתה הפצת הסרט מ-30 במאי 2014 ל-25 בנובמבר 2015 (התאריך שתוכנן לסרט מוצאים את דורי) על מנת "לתת לסרט קצת יותר זמן".
ב-22 באוקטובר 2014 נודע כי פיטר זון, שהיה במאי משנה, יביים את הסרט.
ב-12 ביוני 2015 נחשפה רשימת המדבבים הסופית של הסרט עם שינויים רבים בעמדת המדבבים ובעמדת הדמויות. לוקאס נף וג'ון לית'גו הוחלפו בריימונד אוצ'ואה ובג'ק ברייט, פרנסס מקדורמנד היא המדבבת היחידה שנשארה. ובנוסף גם שלושת האחים של ארלו שדובבו על ידי ניל פטריק האריס, ביל היידר וג'ודי גריר נחתכו והוחלפו באח אחד אותו מדבב מרקוס סקריבנר.
ביקורות והכנסות

הסרט הכניס 123.1 מיליון דולר בצפון אמריקה ובשאר העולם ביחד 206 מיליון דולר, מה שאומר שהסרט הכניס בסה"כ 329 מיליון דולר, ומציב אותו כסרט בעל ההכנסות הנמוך ביותר של פיקסאר.
הסרט זכה לביקורות מעורבות, שרובן חיוביות. האתר Rotten Tomatoes נתן לסרט ציון חיובי של 76% בהסתמך על 178 חוות דעת, שהממוצע של כול אחת מהן היה 6.5/10.
מבקרי סרטים רבים קטלו את הסרט בטענה שהיה חלש בהשוואה לסרטי פיקסאר אחרים, ושהיה מיועד יותר לקהל צעיר יותר. אחרים דווקא טענו שסרט זה הוא למעשה השתפרות של פיקסאר מסרטיהם האחרים.